प्रधानमंत्री, CJI और विपक्ष के नेता वाली कमेटी करेगी फैसला; सुबोध कुमार का कार्यकाल बढ़ सकता है
CBI Subodh Kumar Jaiswal Tenure - high level meeting On CBI Director Selection. CBI डायरेक्टर के सिलेक्शन के लिए शनिवार को हाई लेवल मीटिंग हो सकती है। इसमें प्रधानमंत्री, CJI और विपक्ष के नेता के शामिल होंगे। कमेटी अगले CBI चीफ का सिलेक्शन करेगी
CBI डायरेक्टर के सिलेक्शन के लिए शनिवार को प्रधानमंत्री नरेंद्र मोदी के दिल्ली स्थित आवास पर हाईलेवल मीटिंग हुई। इसमें CJI डीवाई चंद्रचूड़, लोकसभा अध्यक्ष ओम बिड़ला, लोकसभा में विपक्ष के नेता अधीर रंजन चौधरी और गृह मंत्री अमित शाह शामिल हुए। मीडिया रिपोर्ट्स के मुताबिक कमेटी सुबोध कुमार जायसवाल का कार्यकाल बढ़ा सकती है। उनका 2 साल का कार्यकाल 25 मई को पूरा होने वाला है।
महाराष्ट्र कैडर के 1985 बैच के IPS अधिकारी और मुंबई पुलिस के पूर्व आयुक्त जायसवाल ने 26 मई 2021 को CBI की बागडोर संभाली थी।
जासूसों के मास्टर माने जाते हैं जायसवाल 
सीनियर IPS ऑफिसर सुबोध जायसवाल बेदाग छवि के अफसर माने जाते हैं। पुलिस सेवा में बेहतरीन काम के लिए उन्हें 2009 में प्रेसिडेंट पुलिस मेडल से भी नवाजा जा चुका है। जायसवाल को जासूसों का मास्टर भी कहा जाता है। उन्होंने रिसर्च एंड एनालिसिस विंग (रॉ) में भी अपनी सेवाएं दी हैं। वह कैबिनेट सचिवालय में अतिरिक्त सचिव भी रह चुके हैं। जायसवाल ने कई बड़े मामलों की जांच लीड की है।
मुंबई पुलिस में रहते हुए वह करोड़ों रुपए के जाली स्टाम्प पेपर घोटाले की जांच करने वाली स्पेशल टीम के चीफ थे। साल 2006 में हुए मालेगांव विस्फोट की जांच भी सुबोध कुमार जायसवाल ने ही की थी। वह प्रधानमंत्री, पूर्व PM और उनके परिवारों की सुरक्षा करने वाले स्पेशल प्रोटेक्शन ग्रुप (SPG) के इंटेलिजेंस ब्यूरो में भी काम कर चुके हैं।
पांच साल तक बढ़ाया जा सकता है कार्यकाल
CBI डायरेक्टर का सिलेक्शन एक हाईलेवल कमेटी के जरिए किया जाता है। जिसमें प्रधानमंत्री, भारत के चीफ जस्टिस और लोकसभा के विपक्ष के नेता शामिल होते हैं। इसमें दो साल का निश्चित कार्यकाल होता है, लेकिन इसे पांच साल तक बढ़ाया जा सकता है।
सबसे सीनियर बैच के IPS अफसरों में से चुना जाता है CBI चीफ
इस पोस्ट के लिए सबसे सीनियर IPS बैच यानी 1984 से 1987 के बीच के अफसरों के नामों पर विचार किया जाता है। सिलेक्शन पैनल सीनियॉरिटी, ईमानदारी, एंटी करप्शन केसों की जांच के एक्सपीरियंस के आधार पर CBI डायरेक्टर का चयन करता है।
ये खबर भी पढ़ें...
PM ने CBI से कहा-कोई भ्रष्टाचारी बचना नहीं चाहिए, जिन पर एक्शन ले रहे, वे बेहद ताकतवर
प्रधानमंत्री नरेंद्र मोदी CBI की स्थापना के 60 साल पूरे होने के डायमंड जुबली प्रोग्राम में शामिल हुए थे। प्रधानमंत्री ने अपने 25 मिनट के संबोधन में CBI के 6 दशक के सफर और आगे आने वाली चुनौतियों को लेकर बात की थी। उन्होंने CBI से कहा था, 'आपको कहीं पर भी रुकने की जरूरत नहीं है। मैं जानता हूं आप जिनके खिलाफ एक्शन ले रहे हैं वे बेहद ताकतवर लोग हैं, बरसों तक वे सरकार और सिस्टम का हिस्सा रहे हैं। पूरी खबर यहां पढ़ें...